Is jy voorgestel? | MaanKind
Is jy voorgestel?	05
Posted by MaanKind in Kindertyd	≈ 19 Kommentaar
SleutelwoordeAanneming, Kerk, Voorstelling, Voorstelrok	Nee, hierdie is nie ‘n vreemde, nuwe ritueel uit MaanKind se weird gebruike nie, dis kerkterminologie uit die Middeleeue, toe MaanKind nog mooi en jonk was. Deesdae is ek ook nou aan die speel met Genealogie en die lekkerste is die ou foto’s van al die oupas en oumas. Gisteraand kom ek toe op hierdie foto van my ma af en toe dink ek weer aan die groot ding wat dit was toe ons ook jonk was. Jou Aflegging van Belydenis. Of jy word Aangeneem. En dan Voorgestel. Dan kry jy ‘n Voorstelrok. Dit was nogal ‘n spesiale dag.
19 thoughts on “Is jy voorgestel?”	Brooke Forster z said:	5 Januarie, 2012 om 11:55 vm	Niet de grote verhalen zelf, maar de macht die daar door kerk en staat aan werd toegeschreven en afgedwongen hebben diepe traumaâ� s veroorzaakt.
twattie said:	6 Desember, 2011 om 3:24 nm	Ja om Voorgestel te word was ook deel van ons familie en gesin en dit was ‘n baie spesiale dag; hoekom en vir wie dit almal spesiaal was is soms nog ‘n misterie. Soms dink ek min van ons was egter gereed daarvoor…
MaanKind said:	6 Desember, 2011 om 9:05 nm	Aangename kennis, twattie!
Toortsie said:	6 Desember, 2011 om 11:00 vm	Ek is ook aangeneem en voorgestel. En my kinders is. En ek is lief vir my kerk. En vir die gemeenskap van gelowiges wat ek daar ervaar.
MaanKind said:	6 Desember, 2011 om 10:32 vm	O genade, ek lees nogal daar en besef nie eers jy praat met my ook nie…
Toortsie said:	6 Desember, 2011 om 7:57 nm	lyk my jy sal jou huiswerkies moet doen!!! 🙂
MaanKind said:	6 Desember, 2011 om 9:05 nm	Ek sal, gee kans. More, OK?
pienkpantoffels said:	6 Desember, 2011 om 7:01 vm	Ek onthou ook die hele ding van voorstel, belydenis en dan is jy aangeneem. Ek weet een ding, dat ek seker die grootste liegbek daardie dag was, want ek was nie reg daarvoor nie, maar omdat almal dit gedoen het, moes ek seker ook. Ek het my kinders laat doop, want almal het dit gedoen … baie goed gedoen omdat almal dit gedoen het. Vandag weet ek van beter. Ek het so ‘n mooi sagte pienk rok gedra wat in elk geval met ‘n moerse gefight gepaard gegaan het. Ek het nie eers foto’s daarvan nie 🙂
Ek is nie baie groot op kerk toe gaan nie, maar ek leef my geloof op ander maniere uit.
MaanKind said:	6 Desember, 2011 om 9:05 nm	Skryf bietjie daaroor?
Kameel said:	5 Desember, 2011 om 10:08 nm	Ek het gister gesit en dink aan die geloofsbelydenis wat ek gaan afle het, net omdat ek moes. Kan nou nog die verligting onthou toe dit uiteindelik verby was. Katkisasie-klasse beteken vir my, my eerste kys, met sy motorfiets en noupyp-broek, wat my pa ons huis belet het. My verweer was hy katkiseer saam met my. Ek is so lief vir ou fotos, Met daardie mooi gevormde bene kon jy maar ‘n mini dra…. kerk of te nie.
MaanKind said:	6 Desember, 2011 om 9:06 nm	EK sien jou met daai ducktail!
Rika Du Plessis said:	5 Desember, 2011 om 7:16 nm	Van aanneem en voorstel asook die voorstelrok onthou ek baie goed. Geld was daar nie vir ‘n nuwe uit die winkel soos die meeste ander kinders s’n nie, maar die plein ene met die kantborsie wat Ma vir my gemaak het uit materiaal wat sy oorgehad het nadat sy vir iemand se tweeling dooprokke moes maak, was vir my die heel mooiste.
Ma het ook gesing soos ‘n loerie nie kan nie, en was in die kerkkoor. Na voorstelling het ek self vir die ou kleinstetjies “sondagskool” gegee vir twee jaar.
My kinders is ook deur die kategese, maar dit het met minder geesdrif gebeur as destydse jare.
Natuurlik het ek ook nie weggeskram van die mini’s en later se kloubroekies nie – dit was dan mode! Toe was ek natuurlik nie meer sondagskooljuffrou nie!
MaanKind said:	5 Desember, 2011 om 7:27 nm	Het jy ‘n foto van jouself in so kloubroekie, Rika?
Kristel Loots said:	5 Desember, 2011 om 4:46 nm	Ek dink daardie sexy mini van jou was glad en geheel nie stigtelik nie, dis wat ék dink!
En dan nog voetjie-voetjie gespeel ook?
Ek dink jy moet die rooi boekie van voor af begin deurwerk.
Ek het die wonderlikste memories van kerk. Met my dierbare ou pa in sy weelderige fluweeltoga vol tossels en sy mooi hande wat net-net by die moue uitsteek. En sy diep-diep stem wat die seën so mooi oor ons uitspreek dat g’n mens daar kon uitstap sonder om ge’bless’ te wees nie. Jy nie `n keuse gehad nie!
Maar oor mini’s wat nie geskik was vir menslike gebruik nie en oor hoed dra kan jy my niks vertel nie.
Ek het my deel gedoen om onstigtelikheid die kerk in te dra. (Sorry, Pa!)
MaanKind said:	5 Desember, 2011 om 4:49 nm	Ek het my deel gedoen om onstigtelikheid die kerk in te dra.
Wat ‘n wonderlike sin! Jy moes ‘n skrywer geword het… Maar wie wou nou stigtelik wees?
My pa het weer voorgesing. Daardie jare het ons nie ‘n orrel gehad nie, en my pa het ‘n wonderlike stem gehad, en hy het die Psalms ‘ingesit’.
So is dit! / So it is! said:	14 Januarie, 2012 om 4:40 nm	Stigtelik of onstigtelikheid. Wonderlike Afrikaans!
MaanKind said:	19 Januarie, 2012 om 4:47 nm	Dankie vir jou kuier hier…
Twiet-Twiet!Error: Twitter did not respond. Please wait a few minutes and refresh this page.Boekemakranka	Boekemakranka